Maruan Fellaini uch haftada koronavirusdan xalos bo‘ldi

Xitoyning “Shandun Lunen” klubi yarim himoyachisi Maruan Fellaini koronavirusdan xalos bo‘ldi va shifoxonadan chiqarildi.

“Manchester Yunayted” sobiq futbolchisi 22-mart kuni koronavirusga chalingani ma’lum bo‘lgandi.
Belgiyalik futbolchi uch hafta mobaynida shifoxonada yotdi. Endi Fellaini 14 kun mobaynida uy karantinida saqlanadi. Uning holati nazorat ostida bo‘ladi.
“Shifokorlar Fellainini tekshiruvdan o‘tkazdi va futbolchi tuzalganini ma’lum qildi. Bugun u kasalxonadan chiqdi”, — deyiladi klub baynotida.
Xitoyda koronavirus dekabr oyida boshlangandi, hozirda u yerda virusning cho‘qqisi o‘tib ketdi. Biroq hukumat ikkinchi to‘lqin kelishidan xavotirda.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!